田家苦
作者：章甫
朝代：宋

paragraphs: 何處行商因問路，歇肩聽說田家苦。
今年麥熟勝去年，賤價還人如糞土。
五月將次盡，早秧都未移。
雨師懶病藏不出，家家灼火鑽烏龜。
前朝夏至還上廟，著衫奠酒乞杯珓。
許我曾爲五日期，待得秋成敢忘報。
陰陽水旱由天工，憂雨憂風愁殺儂。
農商苦樂元不同，淮南不熟販江東。